Hotărârea Tribunalului din 28 mai 2020 – Cerafogli/BCE
(Cauza T-483/16 RENV)1
(„Funcție publică – Personal al BCE – Plângere pentru discriminare și hărțuire morală – Anchetă administrativă internă – Respingerea plângerii – Dreptul la o cale de atac jurisdicțională efectivă – Dreptul de a fi ascultat – Cerere de acces la procesele-verbale de audiere a martorilor – Distrugerea dosarului de anchetă – Caracter probant al probelor prezentate Tribunalului – Examinare lacunară – Hărțuire morală – Eroare de drept – Obligație de asistență – Răspundere – Legătură de cauzalitate – Prejudiciu moral”)
Limba de procedură: engleza
Părțile
Reclamantă: Maria Concetta Cerafogli (Roma, Italia) (reprezentant: L. Levi, avocată)
Pârâtă: Banca Centrală Europeană (reprezentanți: F. Feyerbacher şi B. Ehlers, agenţi, asistaţi de B. Wägenbaur, avocat)
Obiectul
Cerere întemeiată pe articolul 270 TFUE și pe articolul 50 a din Statutul Curții de Justiție a Uniunii Europene prin care se urmărește, pe de o parte, anularea Deciziei BCE din 24 noviembrie 2009 de închidere a anchetei interne deschise ca urmare a plângerii reclamantei pentru discriminare și atingere adusă demnității sale, constituind o hărțuire morală și o încălcare a politicii privind demnitatea la locul de muncă în vigoare în cadrul BCE și, în măsura în care este necesar, anularea Deciziei BCE din 24 martie 2010 de respingere a recursului extraordinar al acesteia și, pe de altă parte, obligarea BCE la plata de daune-interese.
Dispozitivul
Anulează Decizia Băncii Centrale Europene (BCE) din 24 noiembrie 2009 de închidere a anchetei administrative interne deschise ca urmare a plângerii doamnei Maria Concetta Cerafogli și Deciziea BCE din 24 martie 2010 de respingere a recursului extraordinar al doamnei Cerafogli.
Obligă BCE să îi plătească doamnei Cerafogli suma de 20 000 de euro cu titlu de daune-interese.
Respinge în rest acțiunea.
Obligă BCE să suporte propriile cheltuieli de judecată, precum și două treimi din cheltuielile de judecată efectuate de doamna Cerafogli, aferente procedurii inițiale în fața Tribunalului Funcției Publice a Uniunii Europene în cauza F-43/10, procedurii recursului în cauza T-114/13 P și prezentei proceduri de trimitere spre rejudecare în cauza T-483/16 RENV.
O obligă pe doamna Cerafogli săsuporte o treime din propriile cheltuieli de judecată, aferente procedurii inițiale în fața Tribunalului Funcției Publice a Uniunii Europene în cauza F-43/10, procedurii recursului în cauza T-114/13 P și prezentei proceduri de trimitere spre rejudecare în cauza T-483/16 RENV.
____________
1     JO C 209, 31.7.2010 (cauză înregistrată inițial la Tribunalul Funcției Publice a Uniunii Europene sub numărul F-43/10 și transferată către Tribunalul Uniunii Europene la 1.9.2016 sub numărul F-43/10 RENV).